**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KÚPNA ZMLUVA**

**A**

**ZMLUVA O POSKYTOVANÍ SLUŹBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, riaditeľ divízie Električky a trolejbusy poverený riadením ekonomického úseku na základe plnomocenstva zo dňa 02.11.2020, kontaktná osoba pre technické veci: Eva Droppová, telefón: + 421 (0)2 5950 1479, e-mail: droppova.eva@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: damborska.alexandra@dpb.sk (ďalej len „**Kupujúci**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie triedičky mincí a poskytovanie servisných služieb, za účelom čoho realizoval zákazku označenú interným číslom CP 1/2021 v zmysle internej smernice č. ER 97/2017 o obstarávaní v podmienkach DPB, a.s. na predmet zákazky „**Triedička mincí a poskytovanie servisných služieb**“;
2. Predávajúci je úspešným uchádzačom realizovanej zákazky označenej interným číslom CP 1/2021 na predmet zákazky „**Triedička mincí a poskytovanie servisných služieb**“; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru a poskytovaní služieb;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená celková kúpna cena za Tovar vo výške [**doplniť**] **EUR (slovom:** [**doplniť**] **eur) bez DPH,** bližšie špecifikovaná v Prílohe 2 Zmluvy;
3. **Miesto plnenia** znamená Olejkárska 1 v Bratislave;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Cena za Službu** znamená paušálny poplatok za Služby, ktorého výška je uvedená v Prílohe 2 Zmluvy;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Preberací protokol** znamená protokol o odovzdaní a prevzatí Tovaru za podmienok špecifikovaných v článku 3 Zmluvy;
9. **Profylaktická prehliadka** znamenápreventívna servisná prehliadka,;
10. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
11. **Služba** znamená poskytovanie pozáručných opráv a Profylaktických prehliadok podľa článku 6 Zmluvy;
12. **Tovar** znamená 1 (jeden) kus triedičky mincí so stojanom, tlačiarňou a automatickým násypníkom, bližšie špecifikovanej v Prílohe 1 Zmluvy; a
13. **Zmluvná strana** znamená Predávajúci a/alebo Kupujúci.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
14. **PREDMET ZMLUVY**
15. Predmetom Zmluvy je záväzok:
16. Predávajúceho dodať Kupujúcemu Tovar a s tým spojený záväzok poskytovať Kupujúcemu Služby, odovzdať Kupujúcemu Tovar a previesť vlastnícke právo k Tovaru na Kupujúceho; a
17. Kupujúceho prevziať Tovar od Predávajúceho a zaplatiť Predávajúcemu za dodaný Tovar Kúpnu cenu a za poskytnuté Služby Cenu za Služby;

a to za podmienok stanovených Zmluvou.

1. Kúpa Tovaru bude počas účinnosti Zmluvy zabezpečená na základe 1 (jednej) písomnej objednávky Kupujúceho. Objednávka bude obsahovať presnú špecifikáciu požadovaného Tovaru a termín jeho dodania. Objednávka bude písomná. Objednávku môže Kupujúci zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
2. Poskytovanie Služieb podľa článku 1 bod 1.1 písm. (j) Zmluvy bude uskutočňované na základe čiastkových objednávok raz mesačne. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky Kupujúci zašle elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
3. Obchodovateľný finančný objem počas účinnosti Zmluvy je v celkovej výške [**doplniť**] **EUR** **(slovom: [doplniť] eur) bez DPH**. Uvedený finančný objem je predpokladaný a Kupujúci nie je povinný ho vyčerpať.
4. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
5. Predávajúci sa zaväzuje, že dodá Tovar Kupujúcemu jednorazovo najneskôr **do 90 (deväťdesiat) dní** odo dňa potvrdenia objednávky podľa článku 2 bodu 2.2 Zmluvy, pokiaľ sa Zmluvné strany nedohodnú inak. Predávajúci sa zaväzuje dodať Tovar v akosti a vyhotovení, ktoré určuje Zmluva a objednávka podľa článku 2 bodu 2.2 Zmluvy.
6. Kupujúci sa zaväzuje, že odoberie Tovar od Predávajúceho v Pracovných dňoch v čase od 7:00 do 14:00 hod., pričom čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
7. Predávajúci je povinný odovzdať Kupujúcemu spolu s Tovarom aj doklady potrebné na prevzatie, a to najmä:
8. kópiu objednávky;
9. návod na obsluhu Tovaru v slovenskom jazyku;
10. návod na údržbu Tovaru v slovenskom jazyku;
11. servisnú knihu; a
12. záručný list.

1. Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie Tovaru. Tovar má podstatné vady, ak :
2. vady bránia bežnému alebo zmluvne dohodnutému užívaniu Tovaru; a/alebo
3. Predávajúci nedodrží dohodntutú akosť, kvalitu alebo množstvo Tovaru špecifikovaného objednávkou alebo Zmluvou.
4. Predávajúci je povinný podstatné vady Tovaru podľa tohto článku bod 3.4 Zmluvy odstrániť do 5 (piatich) Pracovných dní odo dňa, kedy si Kupujúci uplatnil právo odmietnuť prevzatie Tovaru, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr do 8 (ôsmich) Pracovných dní odo dňa, kedy si Kupujúci uplatnil právo odmietnuť prevzatie Tovaru podľa tohto článku bodu 3.4 Zmluvy.
5. Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim, ak nedošlo zo strany Kupujúceho k odmietnutiu prevzatia Tovaru v zmysle tohto článku bodu 3.4 Zmluvy.
6. V prípade odmietnutia prevzatia Tovaru zo strany Kupujúceho podľa tohto článku bod 3.4 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.
7. Zmluvné strany sú povinné o odovzdaní a prevzatí Tovaru spísať Preberací protokol.
8. **KÚPNA CENA, CENA ZA SLUŽBY A PLATOBNÉ PODMIENKY**
9. Kupujúci je povinný zaplatiť Predávajúcemu za Tovar Kúpnu cenu.
10. Kúpna cena a Cena za Služby je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na dopravu, inštaláciu a zaškolenie personálu Kupujúceho. Pri DPH sa bude postupovať podľa osobitných predpisov.
11. Právo na zaplatenie Kúpnej ceny vzniká Predávajúcemu riadnym dodaním Tovaru na základe objednávky Kupujúceho podľa článku 2 bod 2.2 Zmluvy. Predávajúci je oprávnený na základe príslušného Preberacieho protokolu vystaviť Kupujúcemu faktúru na Kúpnu cenu za dodaný Tovar, ktorú Predávajúci spolu s kópiou objednávky a Preberacieho protokolu doručí Kupujúcemu.
12. Záručný servis bude vykonávaný bezplatne.
13. Právo na zaplatenie Ceny za Služby vzniká Predávajúcemu poskytnutím Služieb, pričom Cena za Služby je paušálna a bude vyúčtovávaná (jeden) krát mesačne bez ohľadu na skutočne poskytnutý rozsah Služby. Podkladom pre fakturáciu bude príslušná objednávka podľa článku 2 bod 2.3 Zmluvy a podľa druhu skutočne poskytnutej Služby aj kalkulácia, resp. potvrdenie o vykonaní Profylaktickej prehliadky.
14. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo zmluvy, pod ktorou je zmluva evidovaná Kupujúcim, objednávku a Preberací protokol (v prípade článku 3 Zmluvy) alebo kalkuláciu (v prípade článku 6 bod 6.3 Zmluvy), príp. potvrdenie o vykonaní Profylaktickej prehliadky (v prípade článku 6 bod 6.5 Zmluvy). V prípade, ak faktúra nebude spĺňať tieto náležitosti, je Kupujúci oprávnený vrátiť Predávajúcemu faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti faktúry začína plynúť okamihom doručenia opravenej faktúry Kupujúcemu.
15. Faktúra je splatná do **60 (šesťdesiat) dní** odo dňa jej doručenia. Ak deň splatnosti Kúpnej ceny a Ceny za Služby pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
16. Kúpna cena a  Cena za Služby sa považuje za zaplatenú dňom odpísania fakturovanej sumy vo výške Kúpnej ceny a Ceny za Služby z účtu Kupujúceho na účet Predávajúceho uvedený v záhlaví Zmluvy.
17. **ZODPOVEDNOSŤ ZA VADY TOVARU, ZÁRUKA ZA AKOSŤ, REKLAMÁCIE**
18. Predávajúci preberá záruku za to, že Tovar má v dobe jeho odovzdania Kupujúcemu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
19. Záručná doba na Tovar začína plynúť odo dňa riadneho odovzdania a prevzatia Tovaru. Záručná doba poskytnutá Predávajúcim **je 24 (dvadsaťštyri) mesiacov**. Zmluvné strany sa dohodli, že záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
20. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
21. Nebezpečenstvo škody na Tovare prechádza na Kupujúceho podpísaním Preberacieho protokolu o prevzatí Tovaru bez výhrad.
22. Zodpovednosť za vady sa ďalej spravuje príslušnými ustanoveniami Obchodného zákonníka.
23. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady nekvality, a to elektronickou formou na e-mailovú adresu kontaktnej osoby pre technické veci Predávajúceho.
24. Reklamácia musí byť následne doložená písomným originálom zaslaným nasledujúci Pracovný deň po uplatnení si reklamácie elektronickou poštou na adresu Predávajúceho uvedenej v záhlaví Zmluvy alebo na inú písomne oznámenú adresu, v ktorej Kupujúci uvedie číslo faktúry a dôvod reklamácie.
25. V prípade zistenia vady na odovzdanom Tovare, ktorá robí Tovar nepoužiteľným je Predávajúci povinný vadu Tovaru odstrániť do 24 (dvadsaťštyri) hodín od písomnej reklamácie Kupujúceho podľa tohto článku bod 5.6 Zmluvy. V prípade potreby objektívne dlhšej lehoty na odstránenie vady odstráni Predávajúci vadu v predĺženej lehote, ktorá bude vopred odsúhlasená Kupujúcim. Predávajúci v lehotách uvedených v tomto bode Zmluvy zároveň uhradí Kupujúcemu všetky oprávnene vynaložené náklady spojené s uplatnením reklamácie. Predávajúci v prípade potreby bezodplatne poskytne Kupujúcemu náhradný Tovar zodpovedajúci technickej špecifikácii uvedenej v Prílohe 1 Zmluvy počas doby potrebnej na odstránenie vady Tovaru, a to najneskôr do 2 (dvoch) Pracovných dní.
26. Reklamáciu posúdia spoločne zástupcovia Zmluvných strán, pričom Predávajúci najneskôr v rámci 24 (dvadsiatichštyroch) hodín od uplatnenia reklamácie vydá písomné stanovisko o spôsobe vybavenia reklamácie.
27. Ak sa Predávajúci v lehote stanovenej v tomto článku v bode 5.9 Zmluvy nevyjadrí, Kupujúci bude považovať reklamáciu za uznanú.
28. V prípade uznanej reklamácie sa Predávajúci zaväzuje vadné plnenie vysporiadať na vlastné náklady v lehotách podľa tohto článku bodu 5.8 Zmluvy.

1. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehotách podľa tohto článku bodu 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
2. **POZÁRUČNÝ SERVIS A** **PROFYLAKTICKÉ PREHLIADKY**
3. Po uplynutí záručnej doby sa Predávajúci zaväzuje poskytovať Kupujúcemu pozáručný servis k Tovaru.
4. Kupujúci je povinný vadu Tovaru oznámiť ihneď po jej zistený na e-mailovú adresu kontaktnej osoby pre technické veci Predávajúceho.
5. V prípade zistenia vady na Tovare, ktorá robí Tovar nepoužiteľným po uplynutí záručnej doby je Predávajúci povinný najneskôr do 24 (dvadsaťštyri) hodín od nahlásenia poruchy dostaviť sa na Miesto plnenia, zistiť vadu Tovaru za účelom diagnostikovania technického stavu Tovaru a Kupujúcemu e-mailom na adresu kontaktnej osoby Objednávateľa pre technické veci zaslať na schválenie kalkuláciu, ktorá bude obsahovať najmä popis vady Tovaru, rozpis potrebných náhradných dielov, rozsah potrebných prác súvisiacich s vykonaním pozáručného servisu. Za schválenie kalkulácie zo strany Kupujúceho sa považuje doručenie podpísanej objednávky podľa článku 2 bod 2.3 Zmluvy Predávajúcemu, ktorá sa doručením považuje sa záväznú a spolu s kalkuláciu je podkladom pre fakturáciu podľa článku 4 bod 4.5 Zmluvy. V prípade schválenia kalkulácie podľa predchádzajúcej vety je Predávajúci povinný vykonať pozáručný servis najneskôr do 24 (dvadsaťštyri) hodín od schválenia kalkulácie.
6. V prípade vady Tovaru, ktorú nie je možné odstrániť v Mieste plnenia sa Predávajúci zaväzuje túto vadu Tovaru odstrániť v predĺženej lehote, ktorá bude vopred odsúhlasená Kupujúcim. Predávajúci v prípade potreby bezodplatne poskytne Kupujúcemu náhradný Tovar zodpovedajúci technickej špecifikácii uvedenej v Prílohe 1 Zmluvy počas doby potrebnej na odstránenie vady Tovaru, a to najneskôr do 2 (dvoch) Pracovných dní odo dňa prevzatia Tovaru Predávajúcim určeného na vykonanie pozáručného servisu mimo Miesta plnenia.
7. Predávajúci sa zaväzuje vykonávať Profylaktické prehliadky v pravidelných intervaloch, a to 6 (šesť) krát ročne na základe objednávky Kupujúceho zaslanej na e-mailovú adresu kontaktnej osoby pre technické veci Predávajúceho.O vykonanej Profylaktickej prehliadke Predávajúci odovzdá Kupujúcemu potvrdenie o vykonaní Profylaktickej prehliadke. Potvrdenie o vykonaní Profylaktickej prehliadky spolu s objednávkou je podkladom pre fakturáciu podľa článku 4 bod 4.5 Zmluvy.
8. **VYHLÁSENIA A ZÁRUKY**
9. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu, resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
5. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
6. bude výlučným vlastníkom Tovaru;
7. Tovar nebude zaťažený žiadnym záložným, zádržným ani predkupným právom;
8. neuzatvorí žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
9. Tovar nebude predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môž,e resp. bude môcť Tovar držať, užívať alebo s ním akýmkoľvek spôsobom nakladať a ani nebude predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
10. Tovar bude nový, funkčný, nepoužívaný a nepoškodený a bude sa nachádzať v stave umožňujúcom jeho užívanie na obvyklý účel;
11. Tovar nebude postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách;
12. k Tovaru nebudú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
13. nebudú existovať právne a faktické prekážky, ktoré by znemožňovali užívanie Tovaru;
14. oboznámi Kupujúceho so všetkými právnymi vzťahmi týkajúcimi sa Tovaru a všetky tieto vzťahy budú pravdivé;
15. nebude mať žiadne vady Tovaru, na ktoré by mal Kupujúceho osobitne upozorniť; a
16. odovzdá Kupujúcemu spolu s Tovarom všetky doklady vzťahujúce sa k Tovaru.

1. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bode 7.1 alebo 7.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za vlastnosti Tovaru, ktoré si vymienil.
2. Pokiaľ sa preukáže, že ktorékoľvek z vyhlásení Predávajúceho uvedených v tomto článku bode 7.1 a bode 7.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.
3. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia ku kúpe Tovaru, a riadne plní všetky povinnosti, porušenie ktorých by mohlo viesť k jeho zrušeniu.
7. **SANKCIE**
8. V prípade, ak sa Predávajúci dostane do omeškania so splnením svojej povinnosti dodať Tovar Kupujúcemu včas podľa článku 3 bod 3.1 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 50,00 EUR (slovom: päťdesiat eur) za každý začatý deň omeškania.
9. V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa článku 5 bod 5.8 alebo podľa článku 6 bod 6.3 a 6.4 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 50,00 EUR (slovom: päťdesiat eur) za každý začatý deň omeškania.
10. V prípade, ak sa Predávajúci dostane do omeškania so splnením svojej povinnosti poskytnúť Kupujúcemu náhradný Tovar zodpovedajúci technickej špecifikácii uvedenej v Prílohe 1 Zmluvy podľa článku 5 bodu 5.8 Zmluvy alebo podľa článku 6 bod 6.4 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 50,00 EUR (slovom: päťdesiat eur) za každý začatý deň omeškania.
11. V prípade omeškania Kupujúceho so zaplatením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.
12. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
13. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Predávajúci zaväzuje uhradiť, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
14. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
15. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
16. v deň doručenia zásielky, ak bola zásielka doručená osobne alebo kuriérskou službou; alebo
17. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
18. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
19. **TRVANIE A ZÁNIK ZMLUVY**
20. Zmluva sa uzatvára na dobu určitú, a to:
21. **na 48 (štyridsaťosem) mesiacov** odo dňa účinnosti Zmluvy; alebo
22. do vyčerpania obchodovateľného finančného objemu podľa článku 2 bod 2.4 Zmluvy;

podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 48 (štyridsaťosem) mesiacov odo dňa účinnosti Zmluvy, môže byť Zmluva na návrh Kupujúceho predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, vypovedaním Zmluvy Kupujúcim alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Kupujúci považuje prípady, ak:
4. Predávajúci nedodrží dodaciu lehotu podľa článku 3 bod 3.1 Zmluvy;
5. dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
6. Predávajúci neodstráni podstatné vady Tovaru podľa článku 3 bod 3.4 Zmluvy vôbec alebo včas;
7. Predávajúci opakovane nevybaví reklamácie v lehote dohodnutej v článku 5 bod 5.8 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave; a/alebo
8. Predávajúci neposkytne pozáručný servis a/alebo Profylaktickú prehliadku v lehote dohodnutej v článku 6 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave; a/alebo
9. sa niektoré z vyhlásení Predávajúceho podľa článku 7 bodu 7.1 a/alebo 7.2 Zmluvy ukáže ako nepravdivé.
10. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 7 bodu 7.5 Zmluvy ukáže ako nepravdivé.
11. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 9 bod 9.3 Zmluvy.
12. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
13. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
14. Zmluvu môže Kupujúci vypovedať aj bez udania dôvodu zaslaním písomnej výpovede Predávajúcemu, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu. Objednávky potvrdené Predávajúcim pred dátumom odoslania výpovede Predávajúcemu zostávajú platné a budú vybavené podľa Zmluvy.
15. Zmluva zaniká aj na základe písomnej dohody Zmluvných strán.
16. **ZÁVEREČNÉ USTANOVENIA**
17. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
18. Práva a povinnosti zo Zmluvy prechádzajú na právnych nástupcov Zmluvných strán. Predávajúci môže svoje pohľadávky voči Kupujúcemu vyplývajúce zo Zmluvy postúpiť len s predchádzajúcim písomným súhlasom Kupujúceho.
19. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
20. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
21. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
22. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
23. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
24. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
25. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

Prílohy:

Príloha 1: Technická špecifikácia Tovaru

Príloha 2: Kalkulácia nákladov

**PRÍLOHA 1**

**TECHNICKÁ ŠPECIFIKÁCIA TOVARU**

* + - * aktívne triedenie mincí, t. j. po naplnení dávky zariadenia nezastaví, triedi ostatné nominály, možnosť výmeny plného vreca za prevádzky;
			* rýchlosť počítania minimálne 2 000 ks mincí / min;
			* overovanie pravosti EUR mincí;
			* kontrola celistvosti EUR mincí;
			* veľkosť násypníka minimálne 4 l (možnosť navýšenia objemu násypníku cez prídavné zariadenie);
			* vibračná funkcia násypníka alebo automatický vibračný pás;
			* stojan kompatibilný so zariadením;
			* triedička je schopná naraz dávkovať a aj triediť mince min.8 nominálov v zmysle že viacero denominácií môže byť nadávkovaných do vrecúšok v jednom kroku;
			* možnosť pripojenia na PC pre získavanie reportov o počte a nomináloch triedených mincí, tvorba .xml resp. .csv súborov;
			* možnosť pripojenia externej tlačiarne, ktorá bude súčasťou dodávky zariadenia;
			* minimálne 10-palcový dotykový displej na ovládanie zariadenia;
			* životnosť zariadenia minimálne 80 000 000 ks mincí;
			* napájanie na štandardnú sieť 230V / 50Hz;
			* manuál pre základný selfservis;
			* možnosť nastavovania dávok počítania obsluhou (napr. nastavovanie kremnických balení);
			* zariadenie je uvedené v prílohe ECB ako úspešne otestované;
			* dostupnosť náhradných dielov na zariadenie počas minimálne 6 rokov;
			* hlučnosť zariadenia max 90dB;
			* obsluha zariadenia aj jedným človekom;
			* možnosť pripojenia ku kamerovému systému

Špecifikácia poskytovania Služieb – SLA mesačne (mesačný paušálny poplatok):

* pracovné dni (8:00 hod. – 16:00 hod.);
* reakčný čas 8 hodín;
* čas odstránenia poruchy do 24 hodín (NBD – next business day);
* výjazd technika;
* SW servis;
* doprava k zariadeniu;
* 6 x ročne profylaktická prehliadka

**PRÍLOHA 2**

**KALKULÁCIA NÁKLADOV**

|  |  |  |  |
| --- | --- | --- | --- |
| **Položka** | **Popis** | **Počet** | **Cena v EUR bez DPH** |
| **Tovar** |  |  |  |
| Triedička | [doplniť] | 1 | [doplniť] |
| Stojan | [doplniť] | 1 | [doplniť] |
| Tlačiareň | [doplniť] | 1 | [doplniť] |
| Automatický násypník | [doplniť] | 1 | [doplniť] |
| Doprava |  |  | [doplniť] |
| Inštalácia  |  |  | [doplniť] |
| Zaškolenie |  |  | [doplniť] |
| **Cena za Služby** |  | 48 | [doplniť] |
| **SPOLU:** |  |  | [**doplniť**] |

 **PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Andrej Zigmund
2. Funkcia: riaditeľ DEaT poverený riadením EÚ
3. V [doplniť] dňa \_\_\_\_\_\_\_\_\_\_\_\_\_\_

[**doplniť**]

Meno : [doplniť]

Funkcia : [doplniť]